Eelneva artikliga kokkuvõttes hakkab mingi kildkond mind nüüd usklike tagakiusamises süüdistama... Aga ma ei kiusa ju neid taga ! Ma lihtsalt tahaks teada... Korra ma juba esitasin küsimuse, millele aga keegi vastata ei tahtnud: kas kristlased peavad kinni kõigist Piibli seadustest ? Kui mitte kõigist, siis millistest kinni peetakse ja kes teeb valiku ? Kas raamat,  mis kutsub üles tapma pereliikmeid, kes ei usu samuti, nagu sina (5Ms 13:10) või lihtsalt inimesi, kes omavad piibliväliseid teadmisi (3Ms 20:27), teisitiuskujaid, kes naeruvääristavad iganenud kombeid (3Ms 24:16), kes ei järgi neidsamu iganevaid kombeid - või järgivad nihkega (4Ms 15:35, 5Ms 17:5), lihtsalt tõrksaid lapsi (5Ms 21:21), on üldse aktsepteeritav kui "moraalne kompass" ?